**Főigazgatói Hivatal**

A Főigazgatói Hivatal a főigazgató feladatellátását segíti, koordinálja, ellátja a Főigazgatóság dokumentációs, iratkezelési feladatait.

**Kommunikációs Főosztály**

A Kommunikációs Főosztály ellátja a Főigazgatóság országos szintű kommunikációs tevékenységét, elkészíti az éves kommunikációs tervet, sajtóközleményeket, sajtómeghívókat és sajtó-háttéranyagokat. Közreműködik s Főigazgatóság, az Igazgatóságok és a kiemelt projektek által rendezett események, rendezvények, konferenciák megszervezésében.

**Belső Ellenőrzési Osztály**

A Belső Ellenőrzési Osztály feladatait a főigazgató közvetlen irányítása és ellenőrzése mellett látja el. Feladata független, tárgyilagos bizonyosságot adó és tanácsadó tevékenység ellátása, amellyel az ellenőrzött szervezet működését fejleszti és eredményességét növeli, rendszerszemléletű megközelítéssel módszeresen értékeli az irányítási és belső kontrollrendszer hatékonyságát.

**Jogi, Humánpolitikai és Informatikai Főosztály**

A Jogi, Humánpolitikai és Informatikai Főosztály feladata jogi, szabályozási, igazgatási ügyek ellátása, koordinálása, valamint a humánerőforrás-gazdálkodással és az informatikai ellátással kapcsolatos feladatok végzése.

**Gazdasági Főosztály**

A Gazdasági és Vagyongazdálkodási Főosztály feladata a Főigazgatóság költségvetési, gazdálkodási, pénzügyi, számviteli feladatainak elvégzése, a beszerzési és közbeszerzési ügyek ellátása és koordinálása, valamint a projektek pénzügyi feladatainak segítése, ellenőrzése.

**Területi és Gazdaságfejlesztési Programok Főosztálya**

A Területi és Gazdaságfejlesztési Programok Főosztálya feladata a gazdaságélénkítő, területi felzárkózási projektek szakmai támogatása, segítése, új projektek előkészítése, monitoringozása, módszertani szakmai anyagok készítése. Feladatait a Belügyminisztérium Közfoglalkoztatási és vízügyi helyettes államtitkárának szakmai irányítása alapján végzi.

**Támogatásirányítási Főosztály**

A Főosztály feladata a pályázati kiírások kezelése és lebonyolítása. Jogszabályban meghatározott esetben, szakkérdésben módszertani szakértőként jár el, kiemelten figyelemmel kíséri, valamint szakmai módszertani támogatást nyújt a gyermekek esélynövelő szolgáltatásaihoz.

**Program-végrehajtási és Módszertani Főosztály**

A Főosztály feladata az uniós projektek megvalósításával kapcsolatos feladatok ellátása, koordinálása, valamint a helyi esélyegyenlőségi programok szakmai támogatása, összehangolása.

**Felzárkózási Képzések Főosztálya**

A Főosztály feladata a komplex felzárkózási képzések engedélyezésével, nyilvántartásával, ellenőrzésével kapcsolatos feladatok, valamint a komplex felzárkózási képzések szakmai és módszertani feladatainak ellátása, továbbá a Főigazgatóság felnőttképzési és minőségirányítási feladataival kapcsolatos tevékenység.

**Igazgatóságok**

Az Igazgatóságok a Főigazgatóság feladatait hajtják végre, különös tekintettel az illetékességükbe tartozó térség sajátosságaira és specifikumaira, valamint elkészítik a működési területükre vonatkozó éves szakmai tervet.